What's Wrong With Secretary Kim?
Aura
Secretary Ki Dunya Ka Afsaana.
Bhai
Dost
What's Wrong With Secretary Kim?
Secretary Kim.
Jee?
Tum nay kaha
ke tumhien kashmakash main naa daaloon, hai na?
Woh...
Main...
woh karna chaahta hoon.
Kya?
Woh...
Yeh mat karein, please.
Phir, iss ke baad tum mujh say nahin milogay.
Nahin!
Secretary Kim!
Secretary Kim.
Main samjha sakta hoon.
Main yeh kar sakta hoon.
-Abhi... -Mujhay yaad aagaya.
Aap kis tarha ke insaan hain.
Kya matlab hai tumhaara?
Aap sirf khud say pyaar kartay hain.
Aur koi zaroori nahin.
Tumhaari himmat kaisay hui meri taraf daikhnay ki?
Aap nay yehi socha, hai na? Isliye aap nay mujhay dhakka diya!
Secretary Kim. Tum ghalat samajh rahi ho!
Aisa kuch nahin hai!
Pata hai kya?
Agar log mujhay meri pehli kiss ke baaray main poochhtay,
tou main kehti ke kindergarten main Sangcheol nay
mazaaq main mujhay halki si kiss ki thi.
Aur ab, meray paas do jawaab hain chunnay keliye.
Secretary Kim.
-Vice President. -Haan?
Main kal chhutti karoongi.
-Kya? -Main aap ka chehra nahin daikh sakti.
Shukriya.
Ruko, Secretary Kim!
Mujhay waapis jaana chaahiye.
Mera peechha mat karyega.
Jo bhi hai, mujhay khushi hai ke usay dukh nahin pohncha.
Shukkar Khuda ka.
Main kya karoon!
Chhatti Kist
Tou...
unhon nay honton ke chhootay hi kursi ko dhakka dediya?
Haan. Isliye main...
Main nay yeh internet par parha.
Bakwaas hai.
Tum logon ko koi andaaza hai ke uss ke saath kya masla hai?
Haan. Yaqeenan sexual desire disorder hoga.
Kya? Jinsi hasrat...
Tumhein hairaan honay ki zaroorat nahin.
Bohot say log clinic main iss maslay ke saath aatay hain.
Woh itnay paraishaan hotay hain...
unn ke jism ko shaahwaani khwaahishaat nahin hoti. Aisa kuch.
Yeh tum kya keh rahi ho?
Kyun?
Shaahwaani khwahishaat main kya masla hai?
Mujhay nahin lagta ke unhein koi masla hai.
Kyun?
Choonkay unhon nay woh choomnay say pehlay kiya...
shaayed unn ka kissing ko lekar koi kharaab tajurba raha ho.
Isliye woh daray huay lagtay hain.
Kharaab tajurba?
Kya hum dobaara sharaab peeyein?
Zaahir hai!
Ruko!
Main sharaab peenay nahin jaana chaahti.
Kyun? Hamein aur peeni chaahiye!
Nahin. Kal main nay chhutti li hai.
Isliye tumhein aur peeni chaahiye!
Aisa mauqa dobaara kab milega?
Nahin.
Agar meri chhutti ke waqt main nashay main hui, tou koi faida nahin hoga.
Main kal mazay karna chaahti hoon.
Phir miltay hain!
Khayaal rakhna.
Uss nay jo kahaani hamein abhi bataayi...
meray khayaal say woh uss ke aur Vice President ke baaray main thi.
Miso aur Vice President?
Tumhaara matlab hai...
uss ameer bacchay ko sexual desire disorder hai?
Ameer bacchon ko woh masla nahin hosakta?
Khuda!
Filhaal yeh zaroori nahin!
Unn ka rishta ziyaada zaroori hai.
Choonkay unhon nay woh choomnay say pehlay kiya...
shaayed unn ka kissing ko lekar koi kharaab tajurba raha ho.
Shaayed...
unn ke paas khud ki koi wajaah ho.
Tou kya?
Paagalon waali baatein mat socho.
Secretary Kim.
Tum betaab hogi...
hamaari pehli kiss keliye.
Uss betaabi ki wajaah say,
tumhein bohot maayoosi horahi hogi. Main samajhta hoon.
Secretary Kim.
Mujhay maaf kardo.
Saadgi sab say achi hai!
Pehli dafa main hamesha mushkil hota hai.
Maafi maangna...
ab meray liye mushkil nahin.
Secretary Kim, mujhay maaf kardo.
Aap kyun maafi maang rahay hain? Kuch hua hai kya?
Mera nahin khayaal.
Woh mujh say poochh rahi hai ke kuch hua hai kya?
Woh hamaaray beech ka pyaara pal uss keliye koi maayenay nahin rakhta?
Yeh meray liye samajhna mushkil hai.
Main kya karoon?
Aap ke assisstant aaye hain.
Woh aaj kyun aayi? Woh tou aaj chhutti par hai.
Usay yaqeenan ajeeb sa lag raha hoga.
Tum yahaan itnay jaldi kyun aagaye ho?
Aam taur par, tum baahir intizaar kartay ho.
Jee.
Choonkay Secretary Kim nahin aayi, main aaj unn ki jagaah kaam karoonga.
Main aap ki tie baandhnay aaya hoon.
-Kya? -Jab Secretary Kim yahaan nahin,
aap ke paas yeh karnay keliye koi bhi nahin hai.
Nahin!
Ruk jaao!
-Meray qareeb mat aana. -Main tie achay say baandhta hoon.
Nahin!
Hilna mat.
Main aap keliye yeh karoonga.
Chhutti Main Karnay Ke Kaam
Main aaj mazay kar ke rahoongi!
Pehlay, main theme park main jaa kar mazay karna chaahti hoon.
Vice President!
Tum nay aik gaayein ki tarha mehnat say kaam kiya hai.
Tou main tumhein yeh deraha hoon.
Iss ka naam hai...
Thank Cow.
Thank Cow, aaj aik doosray ki taraf nahin daikhtay.
Tumhein daikh kar mujhay kisi ki yaad aati hai.
Uff Khuda.
Tum nay apni aankhein kyun kholi?
Sharmindgi horahi hai!
Maazrat mujhay dair hogayi!
Aray, nahin.
Tum 14 minute hi dair say aayi ho.
-Maazrat. -Jaaneman.
Tum aisa isliye kar rahi ho kyunkay Secretary Kim nay chhutti li hai?
Aisa kuch nahin.
Main Yangpyeong main rehti hoon, aur woh daftar say kaafi duur hai.
Suno.
Mujhay koi farq nahin parta. Bas apna kaam karo.
Jee.
Main Budongsan say qareeb aik ghar dhoond loongi.
Woh hamaari company say qareeb hai.
Main dobaara dair say nahin aayi.
Main keh chuki hoon, ke mujhay koi farq nahin parta!
Bas apna kaam karo!
Theek hai.
Secretary Kim nay achaanak say chhutti kyun li?
Pata nahin. Unhein kuch hua hai kya?
Tum logon ko fikar karnay ki zaroorat nahin.
Subah bakhair.
Jo yahaan nahin hai, uss ki baat mat karo.
Bas apna kaam karo taakay tumhein dair tak naa rukna paray.
Fikar mat karein, sir.
-Main aayi. -Theek hai.
Hato!
Subah bakhair, sir.
Main bore horahi hoon.
Jieun, tum kya kar rahi ho? Agar tumhaaray aas waqt ho to kya hum aaj mil sakte hain?
Tum apni ammi ki daikh bhaal kar rahi ho?
Eunmin, tum kya kar rahi ho? Kya tum milna chaahti...
Tumhaara facial filler appointment hai?
Theek hai. Khoobsoorat lago!
What I'm going to do after I quit?
Hello.
Main pichhli blind date say Kim Miso hoon.
Kya main 1994 ke kidnapping case ke baaray main jaan sakti hoon,
jo main nay aap say dhoondnay ko kaha tha?
Haan. Mujhay pehlay uss larkay ko dhoondna chaahiye.
Subah bakhair.
Aap kon hain?
Aapki Vice President ke saath meeting hai, hai na?
Jee.
Musanif Lee Seongyeon Book Concert Ka Contract
Kya aap Book Concert keliye musanif hain?
Jee.
Musanif Morpheus?
-Kya? -Zabardast!
-Jee. -Hello.
Main aap ki fan hoon.
Aap say mil kar bohot khushi hui.
-Hum aap ke fan hain. -Tum yahaan kya kar rahay ho?
Main chalta hoon.
Kya aadmi hai!
Main samajhti hoon ke Morpheus kabhi apna chehra kyun nahin dikhaata.
Uss nay usay chhupaaya kyunkay woh dikhnay main itna acha hai.
Agar woh apna chehra dikhaaday tou...
Mera dil bohot taiz dharak raha hai.
Woh itna kamaal ka hai!
Kya tumhein sab say mashhoor musanif ki maujoodgi ka ehsaas horaha hai?
Mujhay uss ki kitaab kuch khaas pasand nahin.
Shaayed sirf aurton ko woh pasand hai.
Kya baat kar rahay ho?
Woh sab say mashhoor musanif hai kyunkay sab ko uss ki kitaab pasand hai.
Haan! Har safha itna dilchasp hai, ke tum waqt main kho jaaogay.
Yeh pehlay bhi yahaan aaya tha.
Kya yeh aur Vice President qareeb hain?
Mujhay nahin lagta.
Tumhein nahin lagta ke unn dono ka rawayya aik doosray ke saath thora ajeeb tha?
Sahi keh rahi ho.
Unn ka rishta hai kya?
Main jaanta hoon...
unn ke sab say baray raaz ke baaray main.
Suno.
Woh dono...
-bhai hain! -Kya?
Musanif Morpheus...
Yumyung Group ke sab say baray baitay hain.
Main nay yeh marketing team say suna.
Proposal parhnay ke baad,
mera khayaal ke tasawur bohot acha hai.
Tumhein mujh say yeh kehnay ki zaroorat nahin.
Yeh hamaari company ke kayi projects main say aik hai.
Tumhein aisa kehna zaroori hai?
Yeh sach hai.
Theek hai.
Tum jaisay azeem aadmi keliye, hosakta hai yeh kuch naa ho.
Lekin...
ammi, abbu keliye nahin.
Woh itnay khush hain...
ke hum saath kaam kar rahay hain.
Main isliye aaya hoon.
Ziyaada maslay paida mat karo,
aur bas naatak karo jaisay hum dobaara aik hogaye hain.
Tumhein yeh khud say kehna chaahiye.
Kya?
Maslay kharay karnay waala main nahin hoon.
Secretary Kim kahaan hain?
Unhon nay aaj chhutti li hai.
Main...
Main aap ke Morphen naam ke fanclub main hoon.
Mera ID "LovesMorpheus" hai.
Main Jia hoon.
Kya aap ko main yaad hoon? Mainay cafe chat mai bohot kuch likha tha.
Maazrat. Agli dafa zaroor yaad rakhoonga.
-Main yeh kabhi nahin bhooloongi! -Musanif Morpheus!
Kya aap mujhay apna autograph deingay?
-Bong Sera. -Lee Younguk.
Main bhi!
Kya aap mujhay apna autograph deingay?
Ya Khuda.
-Tum nay yeh kab khareedi? -Plastic abhi bhi laga hua hai.
-Bong Sera. -Lee Yonguk.
"LovesMorpheus", Jia.
Sunein. Yahaan dastakhat karein.
Mujhay khushi hai ke tum nay aaj chhutti li hai.
Hello, Secretary Kim.
Main daikhti hoon.
Jee.
Aap aaj kya karnay waali hain?
Kya? Aap baahir kyun nahin jaa rahi?
Main samajhti hoon. Agar aap ko kuch bhi chaahiye ho, mujhay call kar lijiyega.
Bye.
Unhein baahir jaa kar mazay karnay chaahiye.
Kya aap ko kuch chaahiye, sir?
Meri aaj ki appointments cancel kardo. Mujhay kuch kaam hai.
Jee.
Mujhay koi jawaab nahin deraha. Meray paas karnay ko kuch bhi nahin.
Sochoon tou, meray paas milnay keliye koi nahin...
aur koi appointment bhi nahin, Vice President ki wajaah say!
Yeh sab unn ki wajaah say hua hai!
-Vice President, aap sach main... -Tum nay bulaaya?
Vice President, aap yahaan kya kar rahay hain?
Tum meray baaray main soch rahi hogi...
isliye main yahaan aaya, tumhaara Vice President.
Kya tum saath mazay karna chaahti ho?
-Kya? -Main nay bhi chhutti li hai.
Mujhay tumhaaray saath mazay karnay hain.
Aap ko yeh karnay ki zaroorat nahin.
Main aaj masroof hoon.
Tum masroof kaisay ho jab tum yahaan mandla rahi ho?
Isliye main masroof hoon.
Kya?
-Aap ko kaisay pata ke main ghar par hoon? -Main nay Ms Kim ke sath tumhari bat suni.
Sach kaho, tum meray aanay ka intizaar kar rahi thi, hai na?
Aap sab kaam main achay hain, lekin apko hamesha ghalat fehmi rehti hai.
Choonkay main har kaam main kamaal hoon, tumhein mujh par bharosa karna chaahiye.
Main tumhein aaj mazay karwaaonga.
Main masroof hoon.
Main iss ke baad kahin duur jaa rahi hoon.
Inn kapron main?
Mujhay aik mauqa do.
Main nay tumhaaray liye kuch khaas intizaam kiya hai.
Aik fehrist.
Acha.
Aik mehengay restaurant main khaana khaayeingay,
aik yacht par.
Aik helicopter ko airport lejaayeingay,
aur Japan jaayeingay.
Sushi ko snacks ki tarha khaayeingay.
Rukein!
Main yeh sab nahin karna chaahti.
Kyun?
Aaj meri chhutti hai.
Main woh karna chaahti hoon, jo main chaahoon.
Aap ko pasand nahin aayega.
Aaj pasand aayega.
-Nahin, aap ko pasand nahin aayega. -Aayega.
-Nahin. -Haan.
Agar aap zid kartay hain tou...
Kya?
Tumhein bus main safar karna hai?
-Jee. -Ruko.
Hum Europe ya Jeju nahin jaa rahay?
Tumhaara matlab hai, tumhein bus main sheher main ghoomna hai?
Jee.
Secretary Kim.
Meri fikar mat karein aur woh karein jo aap chaahein.
Main sach main yeh karna chaahti hoon.
Main hamesha say chaahti thi
ke koi bus loon aur uss ke aakhri stop tak safar karoon.
Aap ko yeh mushkil lagega, hai na?
Aap ko acha nahin lagta jab koi anjaan aadmi gaari chala raho, hai na?
Isliye ap hamesha chahtay hain ke jab apka driver naa ho, tab main gaari chalaaon.
Aap ko acha nahin lag raha hoga.
Bus abhi aayegi...
Chalo.
Kya aap sach main bus main jaana chaahtay hain?
Main nay kaha tum say, aaj main tumhaari baat maanoonga.
Pakka?
Aaj main treat daiti hoon.
Do log.
Paisay kam hain.
Machine tumhaari beizzati bhi karti hai?
Mujhay paisay dainay dein.
Yeh rahay.
Yeh mujh jaisay lambay logon keliye nahin bani.
Yeh pakrein.
Tum yahaan baith sakti ho.
Sir, aap ko baithna..
Nahin. Main yahaan baithti hoon.
-Tum woh daikh rahi ho? -Kamaal.
Kamzor hai.
Aap ko yahaan baith jaana chaahiye.
Uss ke paaon kamzor hongay.
-Baahir abhi bhi roshni hai. -Sahi keh rahi ho.
Mausam acha hai, kyun naa hum murgi aur beer khaanay chalein?
Main saath nahin aa sakti.
Mujhay Budongsan main ghar daikhnay jaana hai.
-Kal miltay hain. -Jaao.
Kyunkay naa tum aur main chalein?
Chhordo. Bakwaas mat karo.
Aray! Mr Ko Gwinam. Kya aap hamaaray saath murgi aur beer khaanay chaleingay?
Tum nay kaha ke tum nahin chalna chaahti.
Main nay yeh kab kaha?
Aap hamaaray saath chaleingay na? Hamein kaam say thora waqfa laina chahiye.
Meray khayaal say kaam main hi sukoon hai.
Jab bhi main apna kaam khatam karta hoon, mujhay lagta hai ke meri pareshani khatam.
Mazay karyega.
Chalein agli dafa chaleingay.
Jee, zaroor.
-Chalo murgi aur beer khanay chaltay hain! -Mujhay nahin jaana.
Tum nay abhi tou kaha ke tumhein jaana hai.
Main nay aisa kab kaha?
Kya main nay kaha ke mujhay tumhaaray sath murgi aur beer khaanay jaana hai?
Tumhein baat samajhnay main kitni dair lagti hai!
Main kabhi iss ke sar par maaroonga!
Mujhay pasand aaya, kyunkay saaf suthra hai.
-Main yahaan foran shift hosakti hoon na? -Zaahir hai.
Kya aap chhat daikhna chaahti hain?
Bohot hi achi hai.
Main chhat par bhi jaa sakti hoon?
Zaahir hai.
Har koi wahaan jaa sakta hai.
Aik aadmi hai...
jis nay chhat par sabzi ugaayi hai.
Woh mehnti hongay.
Haan, hai.
Woh kanjoos bhi hain.
Aur kaafi phurti waalay bhi hain.
Unn ka kiraaya 500 dollar hona tha.
Lekin unhon nay maalik say bohot iltija ki,
ke maheenay ke 420 dollar kardein.
Sach main?
Mujhay zara jaana hai. Aap jaa kar khud daikh sakti hain.
Theek hai.
Dobaara nikal gaya.
Main aik hi suit baar baar pehenta hoon.
Main kya kar sakta hoon?
Tum nay bohot mehnat bhi ki hai.
Mr Ko?
Tum!
Tumhein kya chaahiye?
Kya tum nay mera yahaan peechha kiya?
-Kya? -Haan! Meray paas aik hi suit hai!
Tumhein aisa kya jaanna hai jo tum yahaan tak pohnch gayi?
Aap ghalat samajh rahay hain!
Main yahaan rehnay aarahi hoon. Yeh jagaah daftar say qareeb hai.
Kya?
Phir miltay hain.
Ruko!
Mehenti, Dikhnay Main Sab Say Acha.
Main hamaari company ka sab say masshhoor aadmi hoon.
Agar tum nay meri beizzati karwaayi...
tou tum tou gayi.
Fikar mat karein.
Main kuch poochhna chaahti hoon.
Kya aap button waali baat samjha saktay hain?
Mujhay pakka yaqeen hai ke woh aap ke suit say gira tha.
Woh...
mujhay aisa masla kayi dafa hua hai.
Tou main nay aur button khareed liye.
Woh jagaah kitni achi hai jo tum itni duur aanay ko tayyaar thi?
Meri pasandeeda jagaah hai.
Woh rahi.
"Pork Rind"
Pork rind?
Mujhay abhi say ghar jaana hai.
Phir, aap ghar jaa saktay hain.
Meri marzi jahaan hogi main wahaan jaaonga.
Main nay kaha tum say. Aaj main tumhaari baat maanoonga.
Do logon keliye, meherbaani.
Theek hai.
Khaayein.
Uff.
Aap ghussa hain kyunkay main nay aap ko pork rind nahin diya, hai na?
Nahin, aisi baat nahin, Secretary Kim.
Tou...
tumhein yeh jagaah pasand hai?
Isliye nahin kyunkay mujhay yeh pasand hai...
lekin main yahaan apnay abbu aur behnon ke saath aati thi.
Hamaara khaandaan itna karzay main tha,
tou hamaaray paas Korean beef khaanay ki aasaayish nahin thi.
Sahi.
Tumhaaray abbu kaisay hain?
Aaj aap bohot sawaal kar rahay hain.
Woh aik rocker hain.
Kya?
Woh aik band main guitar bajaatay hain.
Main nay bataaya tha aap ko ke meray abbu ke saath dhoka hua tha, hai na?
Haan, bataaya tha.
Isliye tum nay chhoti umar main kaam karna shuru kiya.
Jee.
Tab say, woh construction main kaam kartay thay
aur meri behen ki parhaayi keliye khud zakhmi hogaye.
Unhonay aik aadmi say paisay udhaar liye, investment keliye.
Lekin woh naakaam hogaye.
Wo islie kyunke wo kuch aisa kar rahe thay jis main unhein dilchaspi nahin thi.
Ab woh jo chaahtay hain, woh kar rahay hain.
Aur meri behnon nay apnay khwaab pooray karliye hain.
Tumhein apnay khaandaan say nafrat nahin hoti?
Nahin.
Unhon nay yeh jaan bhooj kar tou nahin kiya.
Log kehtay hain ke qeemti hota hai,
khud ko qurbaan kardena.
Par yeh sach nahin.
Aakhir main...
aap qurbaaniyon ki wajaah say khud ko kho daitay hain.
Sab say zaroori...
aap khud hain.
Tumhein yaad rakhna chaahiye...
ke tum say qeemti ho.
Tum hans kyun rahi ho?
Nau saal sach main kaafi waqt hota hai.
Khud say pyaar karnay ki raaye
bhi mujhay achi lag rahi hai.
Khud say pyaar?
Yeh dil par laga.
Khaana khaayein.
Mujhay do. Main saikta hoon.
Aaj tumhaari chhutti hai. Main tumhein mazay karwaana chaahta hoon.
Isliye mujhay yeh karnay ki koshish karni chaahiye.
Ab tum kya karna chaahti ho?
Pata nahin.
Itna pyaara hai.
Lagta hai tumhein ruyi waalay khilonay bohot pasand hain.
Main nay aap ko kab bataaya ke mujhay khilonay pasand hain?
Survey say.
Tum nay likha tha ke tumhein bara sa ruyi waala khilona chaahiye.
Acha?
Kya main aik dafa koshish kar sakti hoon?
Zaroor.
Chalo.
Haan!
Aray, abhi tou shuru kiya hai.
Main tumhein lay kar rahoongi!
Qareeb hi tha. Meray haath aaj khush qismat nahin hain.
Yehi hai!
Secretary Kim, hato!
Mujhay daikho, main tumhein maayoos nahin karoonga.
Khail mushkil hai.
Aik haasil karna aasaan nahin hai.
Jab tum khail rahi thi tab main nay kuch seekha.
Saari baat,
angle ki hai
aur waqt ki.
Aisay hota hai.
Kehna aur karna alag hai.
Woh isliye kyunkay main tumhein samjhaanay main masroof tha.
Sahi angle aur sahi waqt.
Aisay hota hai!
Yeh waala.
Please!
Aik aakhri dafa, Secretary Kim.
Uthaao!
-Yeh kitnay ka hai? -Vice President.
Chalein.
Yeh kitnay ka...
Main kuch paisay nikaalta hoon aur dobaara koshish karta hoon.
Nahin, mat karein.
Kya tum kal kaam par aaogi?
Zaahir hai.
Hum kal dobaara aap ka schedule sahi kareingay.
Kal miltay hain.
Zaroor.
Thank Cow. Aaj iss ghar ka khayaal rakhna.
Mr Reporter, kaisay hain aap?
Jee, Miss Miso.
Bohot acha hoon.
Kal mujhay khabar report karni thi, dairi keliye maazrat chaahta hoon.
Aap nay kaha tha ke aap 1994 ki kidnapping ke baaray me jaanna chahti hain
Jee.
Aap yeh tou nahin dhoond rahi thi,
lekin 1994 mai, Yumyung Group ke President ka baita, 3 din tak aghwa hua tha.
Yeh Yumyung group ke abhi ke redevelopment land par hua tha.
Redevelopment land?
Jee, iss haadsay ko chhupa diya gaya tha.
Lekin main yeh jaanta hoon ke ye 4 class ke bacchay ke saath hua tha.
Tou, main nay aur maaloomaat dhoondi.
Mujhay pata chala ke unn ka sab say bara baita uss waqt chauthay darjay main tha.
Meray chauthay darjay ka tajurba acha nahin tha.
Vice President.
Agar aap nau saal ke thay, tou aap doosray darjay main hongay.
Sahi keh rahi ho.
Lekin main hushiyaar tha, main do class aagay barh gaya tha.
Main apnay bhai ki class main tha.
Nahin, Vice President bhi uss waqt chauthay darjay main thay.
Secretary Kim!
Aap kya soch rahi hain?
Hello.
Baith jaayein!
-Chalo! -Sunein.
Mr Park.
Kya?
Kidnapping?
Jee.
Main soch rahi thi agar aap kuch jaantay hain.
Yeh sach hai ke hum bohot pehlay say dost hain.
Lekin meray khayaal say unhon nay mujhay aisa kuch nahin bataaya.
Aur mujhay hamaara bachpan bohot achay say yaad hai.
Phir, yeh kuch aisa hoga jo woh bata nahin saktay hongay.
Lekin...
Aap ko achaanak say iss case main itni dilchaspi kyun hai?
Mujhay sahi say tou yaad nahin,
lekin uss waqt main,
main bhi aik khaali ghar mainn qaid thi.
Aur meray saath, mujh say bara aik larka tha.
Aur woh mujhay Vice President ki yaad dilaata hai.
Youngjun apnay bhai ke saath chauthay darjay main thay na?
Kya uss larkay nay aap ko apna naam nahin bataaya?
Bataaya tha.
Lekin mujhay yaad nahin.
Tou tumhein Youngjun ki yaad kaisay dilaata hai?
Secretary Kim.
Jee?
Pata hai kuch logon ko kisi cheez say shadeed ghabrahat hoti hai?
Mujhay cable ties say hoti hai.
Agli dafa,
dobaara kabhi inhein istimaal nahin karna.
Please.
-Aap kyun ghabra rahay hain... -Nahin...
Mujhay bas aisa lagta hai.
Aap unnsay seedha poochh kyun nahin laiti?
Main nay socha.
Lekin...
Unhon nay iss baaray main kabhi kuch nahin kaha.
Tou main nay socha, zaroor koi wajaah hogi.
Yeh koi achi yaad karnay ki baat nahin.
Yeh aik gehra ghaao hosakta hai.
Isliye main nay nahin poochha.
Khair, meray liye uss larkay ko dhoondna kaafi hai.
Aur...
Please iss baaray main kisi ko mat bataayeiga.
Fikar karnay ki koi zaroorat nahin.
Agar unhon nay tumhein nau saalon main nahin bataaya.
Tou yaqeenan koi naa koi wajaah hogi.
Secretary Kim!
Kya kal aap nay achay say aaraam kiya?
Haan, yeh hi samajh lo.
Vice President aaj jaldi aagaye.
Woh kal yahaan nahin thay, tou unhein bohot kaam hai.
Yeh mujhay aisay kyun daikh rahi hai?
Kya meray khubsurat chehray ki wajaah say?
Lekin agar koi mujhay ziyaada dair tak daikhega, meri khubsurti chali jaayegi.
Kya aap nay mujhay bulaaya.
Secretary Kim.
Meray kutub khaanay main bohot kitaabein hain.
Main nay jo kitaabein nahin parhi, unhein aik saath rakhna hai.
Kya tum meri madad karogi?
Zaroor.
Tum kab faarigh ho?
Kisi bhi waqt.
-Aaj raat? -Theek hai.
Tum har baat...
kyun maan rahi ho?
Aap hamesha mujhay himmat daitay hain. Main bhi aisa hi karna chaahti thi.
Kya?
Vice President.
Kya...
Kya tum kuch aur kehna chaahti ho?
Mujhay khushi hai
ke main aap say dobaara mil saki.
Mujhay bhi.
Main chalti hoon.
Hum kal raat alag huay thay,
tou isay mujh say dobaara milnay ki khushi hai.
Kya isay mujh say pyaar hogaya hai?
Sach main?
-Hadh hai! -Yeh kya hai?
Yeh log hans kyun rahay hain!
Meray raungtay kharay hogaye hain!
Kya yeh log meray baaray main baat kar rahay hain?
Yaqeen karna mushkil hai lekin unn ke paas sirf aik hi hai.
-Miss Kim Jia. -Dara diya!
Mujhay aap say baat karni hai.
Kya?
Kya hua?
Yaqeen nahin aata.
Tum meray baaray main baat kar rahi thi, hai na?
Kya?
-Aisa nahin hai. -Kya matlab hai?
Main nay saaf saaf suna hai.
Tum nay kaha, "Yaqeen karna mushkil hai lekin unn ke paas sirf aik hi hai."
Tum dobaara meray suit ke baaray main baat kar rahi thi!
Nahin, aisi baat nahin hai.
Cafeteria ka khaana, jo intern nay khaaya woh itna mazedaar tha.
Aap ko yaqeen nahin aayega, lekin yahaan cafeteria main hotel ke chef hain.
Aur woh Yumyung group main waahid hain.
Tou...
Tum nay jaisay hi mujhay daikha, tum kyun hansi?
Main aisay hi muskuraati hoon.
Uff.
Khair, dhiyaan rakhna.
Meri nazrein tum par hi hain.
Tou behtar hoga ke tum khayaal karo.
Suno!
Tum dono nay kis baaray main baat ki?
Aisa kuch nahin hai.
Pakka?
Kya tum aur woh...
aashiq ho?
Woh mera aashiq nahin, woh mujhay ghussa dilaata hai!
Kya?
Woh mujhay bhi ghussa dilaata hai!
Uff.
Sach main.
Yeh sab kya tha?
Kya aap apni lunch meeting par jaa rahay hain?
Main aap ki gaari nikalwaati hoon.
Yeh aik personal meeting hai.
Tou tumhein saath aanay ki zaroorat nahin, jaao aur apna khaana khaalo.
Theek hai.
Rukein.
Aap ki tie tairhi hai.
Mujhay maaf kardein ke main nay pehlay ghaur nahin kiya.
Kya?
Aap ki tie.
Secretary Kim ke saath kya masla hai?
Woh aaj pakka ajeeb bartaao kar rahi hai.
Shaayed uss ke meray liye ehsaas,
teen gunaah barh gaye hain?
Kal main itna kamaal ka tha, shaayed yehi wajaah hai.
Yeh waala.
Kal woh khilona naa haasil karna bohot bura tha.
Main tumhaaray meray liye jazbaat dus gunaah barha doonga.
Pakro isay!
Yehi waala!
Waah! Aap bekaar hain!
Kya kaha tum nay?
Main nay kaha, aap bekaar hain!
Bhool jaayein, bekaar uncle!
Kya? Bekaar?
Meri ammi nay kaha ke jo log kaam par nahin jaatay,
woh bekaar hotay hain.
Tum bacchay nahin jaantay ke main kon hoon.
Tum logon ke ghar main yaqeenan khilonay aur machinein hongi.
Unn main say kam az kam aik ya do meri company ke hongay.
Tou saaf alfaaz main,
main ameer hoon.
Aik ameer aadmi yahaan khilonon ke saath khailnay kyun aayega?
Bilkul sahi! Agar aap ke paas paisay hain, tou aap waisay hi sau khareed saktay hain!
Nahin, yeh sahi baat nahin.
Maza jeetnay main hai.
Tou bachhon...
Ab meray dhiyaan dainay ka waqt hai.
Oopar! Oopar!
Secretary Kim.
Yahaan koi hai jo tum say milna chaahta hai.
Kya?
Woh aap ko kal keliye shukriya kehna chaahta hai.
Iss ka naam, "Mujhay Yaad Rakhna" hai.
Aray, yeh...
Maazrat, yaad naa rakhnay keliye.
Main jaanta hoon, ke tum khush ho,
lekin yeh sirf aik khilona hai.
Tumhein rona kyun aaraha...
Secretary Kim!
Main coffee lainay jaa rahi hoon, kya aap ko kuch chaahiye?
Haan, mujhay bhi chaahiye!
Nahin, main khareedti hoon.
Main waapis aayi.
Kya uss ki aankhen nam thi kyunkay woh khush thi?
Teen latte aur do americano meherbaani.
Bhai.
Main ghar jaana chaahti hoon.
Miso, rona band karo.
Agar tum rona band karogi, tou main tumhein kuch khaanay keliye doonga.
Kuch khaanay keliye?
Yeh lo, caramel.
Khaao aur ab rona nahin.
Waada karo mujh say.
Khaalo.
Secretary Kim! Main jaana chaahti thi.
Aap caramel bhi laayi hain?
Main yeh kisi ko daina chaahti hoon.
Kisay? Apnay aashiq ho?
Tum aashiq ki baat kyun karti rehti ho?
Main bas uss ki shukkar guzaar hoon.
Bhalay hi usay main yaad naa hoon.
Kya aap jaanti hain?
Meray aik dost ko kisi ka message aaya.
Woh jab chhotay thay, woh aghwa hogaye thay.
Kya?
Masshoor honay say pehlay, unhon nay apnay blog main yeh likha tha.
Unhon nay yeh foran delete kardiya tha, lekin unn ke fans ko phir bhi mil gaya.
Acha...
Kya tum nay woh blog post kabhi dekha hai?
Choti Cheezon Ki Ehmiyat Aik Purani Kahani - Morpheus"
Redevelopment land ki aik veeraan gali main.
Cement ki boo aati thi.
Aik kaala darwaaza, daraawni aawaaz ke saath khula.
Khatra
Aik honeycomb darwaaza jis ke andar say kuch nahin dikhta.
Main uss kamray main rassiyon ko daikh kar dua karta tha.
Agar main unn rassiyon say ucchhal sakta.
Bilkul aik khargosh ke khilonay ki tarha, jisay uss ke maalik nay chhor diya.
Or bilkul us khargosh ki tarha, mujhe apne dimagh ke saath akaila chhor diya gaya tha
Bhai!
Tum paagal ho kya?
Main paagal nahin hoon!
Main 5 saal ki hun aur main apni behen say behtar parh sakti hoon.
Main tum say dobaara milnay aaonga.
Sach main? Aap mujh say dobaara milnay aayeingay?
Main aap ka naam nahin parh saki.
Aap ka naam hai...
-Lee... -Paagal.
Tum yeh dobaara kar rahi ho.
Mera naam yeh nahin hai.
Seong hai...
Haan.
Lee Seong...
Lee Seongyeon tha.
Haan, woh mera bara bhai hai.
Woh pehlay aghwa hua tha.
Mera bhai.
Kya main aap say kuch poochh sakti hoon?
Aap ki ayerri par nishaan kaisa hai?
Tum achaanak say mujh say yeh kyun poochh rahi ho.
Meray khayaal say hum dono ka bura tajurba raha hai.
Meri ayerri par bhi nishaan hai.
-Aur woh nishaan bilkul aap ki tarha... -Woh nishaan...
Mujhay woh bachpan main laga tha.
Bas?
Kya?
Main jaanta hoon tum uss larkay ko dhoond rahi thi, jisay tum bachpan main mili thi.
Tou aaj saara din,
kya tum mujhay woh samjhi?
Mujhay maaf kardein, mujhay ghalat fehmi hogayi thi.
Kaisi hain?
Main contract par dastakhat karnay keliye aaya tha.
Main kal bhi yahaan aaya tha, par aap yahaan nahin thi.
Main nay chhutti li thi.
Acha?
Main yahaan isliye aaya hoon kyunkay
mujhay phone ke bajaaye aamnay saamnay baat karna sahi lagta hai.
Maazrat, main aap ko apnay aur apnay bhai ke baaray main nahin bata saka.
Miss Miso.
Kuch hua hai kya?
Koi masla hai?
Tou aap keh rahi hain...
hum uss waqt saath qaid thay?
Aap uss waqt meray saath thay.
Aap ko kuch yaad nahin?
Shaayed...
Aghwa honay ki wajaah say...
jo jhatka mujhay laga, uss ki wajaah say main bhool gaya hoon.
Kya aap ko uss waqt ka kuch bhi yaad hai?
Main aap ko bataaon, jo main jaanta hoon?
Jee.
Woh baccha.
Woh bachpan say mujhay pasand nahin karta.
Kya?
Youngjun.
Hum dono bilkul alag hain.
Woh jaldi seekh jaata hai, aur har cheez main mujh say behtar hai.
Hamein hamesha aik doosray say milaaya jaata tha.
Aur jab hum chauthay darjay main thay,
Youngjun meri hi class main tha, kyunkay uss nay do classein chori thi.
Youngjun bohot hushiyaar tha.
Uss keliye dost banaana mushkil nahin tha.
Aakhir main, woh uss ki taraf hotay thay aur mujhay tang kartay thay.
Woh hamesha mujh par hansta tha, kyunkay main kamzor tha.
Kya?
Main apnay bhai ke doston ke sath bohot larta tha.
Woh mujhay chota aur hushiyar honay keliye tang kartay thay aur maartay thay.
Par aap khush qismat hain ke aap ka bhai aap ke saath tha.
Nahin.
Woh badtar tha.
Woh bekaar hai.
Laraayi ke din, Youngjun mujhay redevelopment land main laaya tha.
Uss nay mujh say kaha ke usay drink khareedni hai tou main intizaar karoon.
Lekin Youngjun nahin aaya.
Aur main intizaar karta raha.
Uss waqt main aghwa hua tha.
Vice President.
Mujhay khushi hai ke main aap say dobaara mil saki.
Mujhay maaf kardein ke main nay pehlay ghaur nahin kiya.
Vice President, main aagayi.
Acha? Tum pehlay kutub khaanay main jaasakti ho.
Theek hai, main revised edition say shuruaat karti hoon.
Lee Youngjun ke Executive Secretary ke Applicants ke Documents
Resume Kim Miso
Main itni puraanay zamaanay ki kyun thi?
Unhon nay yeh kyun likha hai?
Kaam ka tajurba
Kya aap ghuroor karna chaahtay hain ke aap CSAT ke top main say hain?
Mujhay sharmindgi horahi hai.
Unhon nay mujhay inn logon main say kyun chuna?
Kya tum jaanna chaahti ho ke main nay tumhein naukri kyun di?
Kya tum jaanna chaahti ho?
Kya?
Jee.
Tumhaari wajaah say.
What's Wrong With Secretary Kim?
Kaisa waada?
Socho kon?
Tum kya kar rahay ho?
Aik aashiq?
Koi jo aik doosray say pyaar kartay hain par saath nahin hain?
Yaad karnay ke bajaaye, main khud woh yaadein banaaonga.
Hum aaj yahaan aaye hain kyunkay...
Taawun aur ittehaad keliye?
Nahin.
Ab hum aashiq hain, date par chaltay hain.
Kya?